## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

74. schôdza

Č.: KNR-UPV-0276/2025-9

254

**U z n e s e n i e**

**Ústavnoprávneho výboru Národnej rady Slovenskej republiky**

**z 30. januára 2025**

k vládnemu návrhu **zákona o náprave krívd spôsobených fyzickým osobám v súvislosti s protipandemickými opatreniami** a o doplnení **zákona Slovenskej národnej rady č.  372/1990 Zb. o  priestupkoch** v znení neskorších predpisov (tlač 591)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona o náprave krívd spôsobených fyzickým osobám v  súvislosti s protipandemickými opatreniami a o doplnení zákona Slovenskej národnej rady č. 372/1990 Zb. o priestupkoch v znení neskorších predpisov (tlač 591);

**B. o d p o r ú č a**

Národnej rade Slovenskej republiky

vládny návrh zákona o náprave krívd spôsobených fyzickým osobám v súvislosti s protipandemickými opatreniami a o doplnení zákona Slovenskej národnej rady č. 372/1990 Zb. o priestupkoch v znení neskorších predpisov (tlač 591) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky z 30. januára 2025 spolu s výsledkami rokovania Výboru Národnej rady Slovenskej republiky pre financie a rozpočeta Výboru Národnej rady Slovenskej republiky pre verejnú správu a regionálny rozvoj do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.

Miroslav Čellár

predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 254**

**z 30. januára 2025**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o náprave krívd spôsobených fyzickým osobám v súvislosti s  protipandemickými opatreniami a o doplnení zákona Slovenskej národnej rady č.  372/1990 Zb. o  priestupkoch v znení neskorších predpisov (tlač 591)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I § 1 písm. b) sa za slovo „COVID-19“ vkladajú slová „spôsobeného koronavírusom SARS-CoV-2“.

Zjednotenie terminológie návrhu zákona v súvislosti s označovaním ochorenia COVID-19 spôsobeného koronavírusom SARS-CoV-2.

1. V čl. I § 7 ods. 1 písm. a) druhom bode sa vypúšťajú slová „súvisiace s umiestnením v karanténnom zariadení“.

Vypustenie nadbytočných slov, ktoré sú už obsiahnuté v legislatívnej skratke „stravné“ zavedenej v čl. I § 1 písm. b) návrhu zákona.

1. V čl. I § 10 ods. 1 sa slovo „nahradiť“ nahrádza slovom „uhradiť“.

Úprava terminológie návrhu zákona – uhradiť pohľadávku.

1. V čl. II § 91 sa za slovo „COVID-19“ vkladajú slová „spôsobeného koronavírusom SARS-CoV-2 spáchaný“.

Zjednotenie terminológie návrhu zákona v súvislosti s označovaním ochorenia COVID-19 spôsobeného koronavírusom SARS-CoV-2 a doplnenie chýbajúceho slova „spáchaný“ vo vzťahu k slovám „Na priestupok“.